Document ID: 32006D0865

ΑΠΌΦΑΣΗ 2006/865/ΚΕΠΠΑ ΤΟΥ ΣΥΜΒΟΥΛΊΟΥ
της 28ης Νοεμβρίου 2006
για την εφαρμογή της κοινής δράσης 2005/824/ΚΕΠΠΑ σχετικά με την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (ΒΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή δράση 2005/824/ΚΕΠΠΑ του Συμβουλίου, της 24ης Νοεμβρίου 2005, για την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (ΒΕ) (1), ιδίως δε το άρθρο 11 παράγραφος 2, σε συνδυασμό με τη δεύτερη περίπτωση του άρθρου 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα ακόλουθα:
(1)
Στις 24 Νοεμβρίου 2005 το Συμβούλιο υιοθέτησε την κοινή δράση 2005/824/ΚΕΠΠΑ, με την οποία ορίζεται ότι η ΑΑΕΕ πρόκειται να συνεχισθεί έως τις 31 Δεκεμβρίου 2007. Το ποσό δημοσιονομικής αναφοράς για το 2007 πρόκειται να αποφασισθεί σε ετήσια βάση.
(2)
Η εντολή της ΑΑΕΕ θα εκτελεσθεί στα πλαίσια κατάστασης που ενδέχεται να επιδεινωθεί και να βλάψει τους στόχους της Κοινής Εξωτερικής Πολιτικής και της Πολιτικής Ασφαλείας όπως εκτίθενται στο άρθρο 11 της συνθήκης,
ΑΠΟΦΑΣΙΖΕΙ ΤΑ ΕΞΉΣ:
Άρθρο 1
1. Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την εφαρμογή της κοινής δράσης 2005/824/ΚΕΠΠΑ ανέρχεται σε 12 150 000 ευρώ για το 2007.
2. Η διαχείριση των δαπανών που χρηματοδοτούνται από το ποσό της παραγράφου 1 γίνεται σύμφωνα με τις διαδικασίες και τους κανόνες που ισχύουν για το γενικό προϋπολογισμό της Ευρωπαϊκής Ένωσης, με την εξαίρεση ότι καμιά προχρηματοδότηση δεν παραμένει στην κυριότητα της Κοινότητας.
3. Η δαπάνη είναι επιλέξιμη από την 21η Νοεμβρίου 2006.
Άρθρο 2
Η παρούσα απόφαση αρχίζει να ισχύει από την ημερομηνία έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 28 Νοεμβρίου 2006.

Labels: 18
15
5